Bulgaarias Samokovis peetakse sel nädalal kadettide EM-võistlused kreeka-rooma, vaba- ja naistemaadluses. Põltsamaa SK Nipi vabamaadlejatest kuuluvad Eesti koondisse Marek Kütt ja Kaimo Aljas.
Esimesena oli neist võistlustules Marek Kütt, kes sai teisipäeval kehakaalus kuni 50 kg 14. koha. Kütt kaotas avakohtumises punktidega 1:8 Kemal Mocanule. Moldova esindaja alistas seejärel punktidega 12:11 ka poolaka Adam Gorzynski, kuid kaotas poolfinaalis 0:10 Venemaad esindavale Magomed Badrudinovile ning kolmanda koha kohtumises sama tulemusega ukrainlasele Roman Gutsuljakile. Kehakaalu finaalis alistas Afghan Khashalov (Aserbaidžaan) 8:0 Magomed Badrudinovi.
Kehakaalus kuni 54 kg oli eile Kaimo Aljase esimeseks vastaseks ukrainlane Andrei Jatsenko.
MATI ALEV